Άντελαϊντ Κόφλερ

Η Άντελαϊντ Κόφλερ το γένος Σάσεκ (24 Ιουνίου 1889, Haugsdorf - 27 Ιουλίου 1985, Ίνσμπρουκ) ήταν Αυστριακή εφευρέτρια, ορυκτολόγος και οφθαλμίατρος. Ήταν απόφοιτος Ph.D. / MD από το Πανεπιστήμιο της Βιέννης.

 Αφού παρακολούθησε το δημόσιο σχολείο στο Amstetten της Κάτω Αυστρίας, η Άντελαϊντ Κόφλερ φοίτησε από το 1903 έως το 1907 στο δημοτικό λύκειο θηλέων του Μπρνο της Τσεχίας και από το 1907 έως το 1911 στο Πανεπιστήμιο της Βιέννης. Το 1911, απέκτησε την επάρκεια διδασκαλίας, η οποία της έδωσε τη δυνατότητα να διδάσκει μαθηματικά, φυσική ιστορία και φυσική σε μαθήτριες λυκείου. Το 1912, η Κόφλερ πέρασε τις εξετάσεις που της έδωσαν τη δυνατότητα να διδάσκει σε εκπαιδευτικά ιδρύματα και σε ανώτερες σχολές θηλέων. Στη συνέχεια, δίδαξε στο λύκειο θηλέων στη συνοικία Mariahilf της Βιέννης. Υπό την καθοδήγηση του Friedrich Johann Karl Becke, η Κόφλερ εκπόνησε τη διδακτορική της διατριβή πάνω στην ορυκτολογία και το 1913 έλαβε τον διδακτορικό της τίτλο σπουδών από το Πανεπιστήμιο της Βιέννης. Ξεκινώντας το 1917, σπούδασε ιατρική στο ίδιο πανεπιστήμιο και εκεί έλαβε τον αντίστοιχο τίτλο σπουδών το 1921, με ειδικότητα στην οφθαλμολογία. Την ίδια χρονιά, παντρεύτηκε τον φαρμακολόγο Λούντβιχ Κόφλερ (1891–1951) στη Βιέννη. Το 1925, η Άντελαϊντ Κόφλερ μετακόμισε με την οικογένειά της στην πόλη του Ίνσμπρουκ. Από τις αρχές της δεκαετίας του 1930, βοήθησε τον άντρα της στην έρευνά του στο ινστιτούτο φαρμακογνωσίας του Πανεπιστημίου του Ίνσμπρουκ. Χρησιμοποιώντας τις γνώσεις της πάνω στην ορυκτολογία, πραγματοποίησε μελέτες σχετικά με τη συμπεριφορά των μεικτών κρυστάλλων κατά την τήξη και την κρυστάλλωση. Μαζί με τον σύζυγό της, ανέπτυξε το μικροσκόπιο Κόφλερ (θερμομικροσκόπιο). Μεγάλο μέρος της έρευνάς της επικεντρώθηκε στον πολυμορφισμό, σε συνεργασία με τη συνάδελφό της ερευνήτρια, Maria Kuhnert-Brandstätter . Η έρευνα του ζεύγους Κόφλερ, που διεξήχθη από κοινού, συνδύαζε τα ακαδημαϊκά πλεονεκτήματα και των δύο επιστημόνων.Ο Λούντβιχ ανέφερε στη συνέχεια μια μέθοδο για τον προσδιορισμό του δείκτη διάθλασης. [...] Αναπτύσσοντας ακόμα περαιτέρω αυτές τις ιδέες τους, το ζεύγος Κόφλερ επινόησε μια εκδοχή της μεθόδου μοριακού βάρους Rast σε μικροκλίμακα. [...] Στη συνέχεια, η Άντελαϊντ έβαλε δύο ουσίες τη μια δίπλα στην άλλη, τις οποίες ήταν και οι δύο σε θέση να τις παρακολουθούν να λιώνουν ξεχωριστά και να παρατηρούν την αλληλεπίδραση τους κατά τη διάρκεια της διεπαφής. Αυτό τογ γεγονός οδήγησε σε μελέτες συν-κρυστάλλων και ευτηκτικής. Το ζεύγος Κόφλερ είχε μια κόρη, την Έρικα (1922-2012) και δύο γιους, τον Χέλμουτ και τον Βάλτερ (γεν. 1928). Ο Βάλτερ Κόφλερ έκανε έρευνες μαζί με τον πατέρα του κατά τα τέλη της δεκαετίας του 1940 και τις αρχές της δεκαετίας του 1950. Ο σύζυγoς της Άντελαϊντ Κόφλερ, Λούντβιχ, αυτοκτόνησε το 1951. 1954 - Το Βραβείο Φριτς Πρεγκλ απονέμεται στην Άντελαϊντ Κόφλερ 1980 - Διάκριση Österreichischen Ehrenkreuze für Wissenschaft und Kunst, 1η τάξη Kofler, Adelheid (1936). «Mikroskopische Untersuchung der Mutterkornalkaloide. I. Ergotamin und Ergotaminin». Archiv der Pharmazie 274 (7): 398–414. doi:10.1002/ardp.19362740704. (Microscopic investigations of the ergot alkaloids I. Ergotamine and Ergotamine) Kofler, Ludwig; Kofler, Adelheid (1940). «Der Mischschmelzpunkt unter dem Mikroskop». Angewandte Chemie 53 (37–38): 434–435. doi:10.1002/ange.19400533708. (1942). «Über die Isodimorphie von β-Naphthol und Naphthalin». Berichte der Deutschen Chemischen Gesellschaft (A and B Series) 75 (8): 998–1001. doi:10.1002/cber.19420750812. (1943). «Zur Polymorphie organischer Stoffe: Acridin, Brenzcatechin, Diphenylamin und Korksäure». Berichte der Deutschen Chemischen Gesellschaft (A and B Series) 76 (9): 871–873. doi:10.1002/cber.19430760906. (Polymorphism of organic substances: acridine, catechol, diphenylamine and suberic acid) (1943). «Mikro-Thermoanalyse organischer Zweistoffsysteme». Die Naturwissenschaften 31 (47–48): 553–557. doi:10.1007/BF01469010. Bibcode: 1943NW.....31..553K. (1950). «Hydrate unter dem Heizmikroskop». Chemische Berichte 83 (6): 594–599. doi:10.1002/cber.19500830616. (1951). «Zur Kenntnis der Hexachlor-cyclohexane und ihrer Gemische, I. Mitteil.: Polymorphie». Chemische Berichte 84 (4): 376–381. doi:10.1002/cber.19510840406. Kofler, L.· Kofler, A. (1954). Thermo-Mikro-Methoden zur Kennzeichnung organischer Stoffe und Stoffgemische (enlarged, 3rd έκδοση). Verlag Chemie. (Micro-Methods for the Identification of Organic Substances and Mixtures of Substances; 1st edition, 1945; 2nd edition, 1948) (1955). «Mikrothermoanalyse des Systems NaNO3-KNO3». Monatshefte für Chemie und Verwandte Teile Anderer Wissenschaften 86 (4): 643–652. doi:10.1007/BF00902291.